
Поштовани,

На основу члана 31. став 1. тачка 2. подтачка 1, члана 36. и 41. Закона о буџетском систему („Службени гласник РС”, бр. 54/2009, 73/2010, 101/2010, 101/2011, 93/2012, 62/2013, 63/2013, 108/2013 и 142/2014 у даљем тексту: Закон),  достављамо Вам Упутство за припрему Одлуке о буџету града Врања за 2016. годину. 
Овогодишња локална буџетска кампања почиње без усвојене Фискалне стратегије за 2016-у годину са пројекцијама за 2017. и 2018. годину и Упутства за припрему одлуке о буџету локалних власти за 2016. годину због тога што Влада РС и Министартсво финансија нису усвојили и доставили наведена документа у Законом прописаном року (5. јул.). Ово Упутство је, међутим, израђено на основу важећег Закона о финансирању локалне самоуправе и важећих основица за обрачун и исплату плата у државним органима и  јавним службама те уколико се накнадним Упутством Министарства дефинишу другачији параметри од параметара дефинисаних овим Упутством, Секретаријат ће благовремено доставити допуњено Упутство за припрему Одлуке о буџету града Врања за 2016. годину са свим неопходним информацијама.
У складу са чланом 112. Закона, почевши од доношења о буџета за 2015. годину, све локалне самоуправе и корисници буџетских средстава су у обавези да своје финансијске планове планирају у складу са програмском методологијом[footnoteRef:1]. [1:  http://www.skgo.org/reports/details/1542 ] 

Упутство које вам достављамо у прилогу, садржи основне економске претпоставке, смернице и параметре на основу којих израђујете Предлог финансијског плана за 2016. годину и наредне две фискалне године. Директни корисници буџета су одговорни да упутство са одговарајућим обрасцима доставе индиректним корисницима буџета у својој надлежности.
Предлог финансијског плана за буџетску и наредне две фискалне године треба доставити на прописаним обрасцима који су доступни на градском сајту www.vranje.org.rs и у служби буџета Града Врања. Предлог се доставља у писаном облику, потписан од стране директора и оверен печатом. Предлог мора бити са писаним образложењем за сваку врсту расхода и са наведеном правном основом и извором финансирања.
У складу са буџетским календаром рок за доставу предлога финансијских планова је 1. септембар 2014. године када су директни корисници буџета обавезни према Закону да доставе своје предлоге Секретаријату за финансије и привреду. За све додатне информације око припреме финансијских планова можете се обратити Служби буџета на телефон 017/402-374 или мејлом на budzet@vranje.org.rs .   

Срдачан поздрав.                                                                                 
           Начелник Секретаријата 
										      Драгица Настић



1.	Поступак, динамика и субјекти припреме буџета града Врања
 и предлога финансијских планова директних буџетских корисника

	У складу са одредбама Закона, по доношењу Фискалне стратегије и Упутства за израду одлуке о буџету локалне власти од стране Републике Србије, јединице локалне самоуправе доносе Упутство за израду буџета за своје буџетске кориснике. Упутство треба да садржи следеће елементе:
1. основне економске претпоставке и смернице за припрему нацрта буџета јединице локалне самоуправе;
2. опис планиране политике локалних власти;
3. процене примања и издатака буџета јединице локалне самоуправе за буџетску годину и наредне две фискалне године;
4. обим средстава који може да садржи предлог финансијског плана директног корисника средстава буџета локалних власти за буџетску годину, са пројекцијама за наредне две фискалне године;
5. структуру и елементе финансијског плана буџетског корисника;
6. смернице за креирање садржаја буџетског програма;
7. шифре и називе циљаних  буџетских програма на основу којих ће се правити оперативни и финансијски планови буџетских корисника, као и обим и структуру буџетских средстава која че бити расположива за њихово реализовање у пракси;
8. смернице за припрему средњорочних планова директних буџетских корисника;
9. поступак и динамику припреме буџета јединице локалне самоуправе и предлога финансијских планова директних буџетских корисника.

На основу садржаја Упутства за припрему буџета, директни буџетски корисници израђују предлог финасијског плана и достављају га локалном органу управе надлежном за финансије. Предлог финансијског плана се састоји из писаног објашњења и табела које су саставни део овог упуства. Приликом попуњавања ових образаца, поред распоређивања средстава утврђених предложеним обимима, корисници планирају и расходе који се финансирају из других извора.
Индиректни буџетски корисници су обавезни да припреме предлог финансијског плана на основу смерница које се односе на буџет јединице локалне самоуправе. Финансијски планови индиректних корисника буџетских средстава достављају се директним буџетским корисницима у року који одреди надлежни директни буџетски корисник и чине саставни део предлога финансијског плана директног буџетског корисника.  
Предлози финансијских планова директних буџетских корисника морају бити достављени надлежном органу који руководи процесом планирања најкасније до 1. септембра текуће буџетске године. Локални орган управе надлежан за финансије може да тражи податке непосредно од индиректног буџетског корисника о његовом финансирању, који су неопходни за припрему нацрта одлуке о буџету.
Након што у датом року прикупи сва потребна документа и инфомације, локални орган управе надлежан за финансије отпочиње процедуру разматрања предлога и захтева корисника буџетских средстава. Оно се врши на основу њихове усаглашености са циљевима локалне политике утврђене Упутством, предложеним обимом њихових примања и издатака, као и анализом других података и објашњења који се налазе у предлогу финансијских планова.
Ради добијања коначног увида у обим и структуру буџетских средстава, локални орган управе надлежан за финансије сагледава садржај ревидиране Фискалне стратегије. Ревидирана Стратегија садржи и преглед ненаменских и наменских трансфера из буџета Републике Србије појединачно за сваку јениницу локалне самоуправе у земљи. Локални орган управе надлежан за финансирање треба да уради, а потом и достави нацрт одлуке о буџету надлежном изршном органу до 15. октобра текуће буџетске године.
Извршни орган локалне власти дужан је да утврди предлог одлуке о буџету и да га локалној скупштини проследи најкасније до 1. новембра. Уколико надлежни извршни орган локалне власти не достави предлог буџета локалној скупштини, она има право да самостално припреми и донесе акт о буџету, чиме је онемогућена парализа у функционисању законодавног тела услед политички узрокованих проблема или лошег рада носилаца извршне власти. То мора бити урађено најкасније до 20. децембра текуће буџетске године. Пет дана касније, локални орган управе надлежан за финансије дужан је да достави одлуку о буџету Министарству финансија.
Имајући у виду да процес буџетирања чини важан сегмент стратешког управљања јединицом локалне самоуправе, процедуре финансијског планирања везане су за процедуре стратешког и оперативног планирања. Због тога, израда програмског буџета почиње још у првом и другом кварталу године, када се утврђују кључне детерминанте, полуге, субјекти и елементи управљања финансијским и другим системима Града. 



2. Основне економске претпоставке и смернице за припрему нацрта буџета града Врања

На основу последњих пројекција Народне Банке Србије, Републичког Завода за статистику и Министарства финансија кретање макроекономских индикатора Србије дато је у следећој табели :  

	                  СРБИЈА
	Остварење 2014
	Процена
	Пројекција

	
	
	2015
	2016
	2017
	2018

	БДП, у мил. евра 
	33.075
	33.075
	33.571
	34.242
	35.269

	БДП, годишње стопе реалног раста, %
	-1,8%
	0,0%
	1,5%
	2,0%
	3,0%

	Инфлација, крај периода, у %
	+1,7%
	2%
	2%
	3,5%
	4,0%

	Републички буџетски дефицит % БДП
	-4,8
	-4%
	-4,5%
	-4,3%
	-4,0%

	Јавни дуг Републике Србије % БДП
	70,0%
	74,0%
	74,0%
	72,0%
	70,0%



Као што се из табеле види релативно ниска вредност БДП-а и стопа раста у наредним годинама недовољни су да у кратком року стабилизују систем јавних финансија Републике Србије и врате јавни дуг испод нивоа од 45% БДП-а  како је дефинисано Законом о буџетском систему. Оваква ситуација захтева даљу консолидацију јавних финансија што ће имати своје имликације на смањење масе зарада у јавном сектору, смањења субвенција и осталих текућих расхода из републичког буџета уз истовремено повећање инвестиционе потрошње. Министарство државне управе и локалне самоуправе је у завршној фази припрема Програма реформе државне управе и система локалних самоуправа како би се повећала ефикасност Државне управе и локалних самоуправа али и испунили услови који су дефинисани споразумом са међународним кредитним организацијама, а то је пре свега смањење расхода за запослене у јавном сектору са 11,8 на 8,3% БДП-а  до 2017. године.




3. Опис планиране политике града Врања

У периоду од 2016. до 2018. године град Врање ће обављати изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којим се регулише ова област у земљи. Сходно томе, Град ће наставити са пословима:
· урбанизма и просторног планирања;
· изградње и одржавања локалне комуналне и саобраћајне инфраструктуре;
· обављања комуналних послова, као што су прикупљање и одношење смећа, управљање отпадних водама, водоснабдевање и топлификација и др.;
· одржавања и изградње јавне расвете;
· вођења бриге о зеленим површинама, локланим парковима и објектима за рекреацију;
· уређења локалног саобраћаја и јавног транспорта;
· организације културних и спортских активности и манифестација;
· установљења и рада локалних установа у култури;
· вођења политике локалног економског развоја;
· опорезивања, финансијског управљања и буџетирања;
· пружање осталих услуга грађанима и привреди у складу са Законом. 

У складу са уставно-правним поретком земље, град Врање ће обављати поверене и пренесене послове из области:
· државне управе;
· социјалне заштите;
· здравствене заштите;
· предшколског, основног и средњег образовања;
· екологије и очувања животне середине.
· рада инспекцијских служби и сл.

Поред вршења законом обавезујућих активности, град Врање ће радити у складу са приоритетима, стратешким циљевима и програмима који су дефинисани Стратегијом одржвивог развоја града Врања за период од 2010 до 2019. године. Сходно визији развоја у будућности која гласи: „Врање модеран град у Европској унији“ град Врање је утврдио следеће приоритете, стратешке циљеве и програме у периоду од 2012 до 2016. године:
· Развој привреде и запошљавање,
· Отварање новог инвестиционог циклуса,
· Развој пољопривреде и села,
· Смањење јавне потрошње кроз финансијску дисциплину,
· Наставак успешне и професионалне сарадње са донаторима, 
· Свеобухватна социјална заштита. 

Град Врање ће и у 2016. Години наставити спровођење мера штедње и рационализације сходно предлозима Владе РС и одлукама и закључцима Скупштие града и Градског већа. Такође, биће испуштоване мере предложене од стране Министарства финансија о начину планирања одређених врста расхода

Сходно садржају Плана капиталних инвестиција града Врања за период од 2012 до 2016. године град Врање је утврдио следеће капиталне пројекте који би требало да се реализују у периоду од 2014 до 2018. године:

Табела – Листа најважнијих капиталних пројеката који ће бити реализовани у периоду од 2014. до 2018. године
	[bookmark: RANGE!A1:I19]Ред. 
број
	Назив пројекта
	Опис пројекта
	Орган. јед. одговорна за реализацију
пројекта
	Предвиђени обим расхода
у мил дин
	Извори финансирања
	Предвиђена динамика радова
	Тренутни статус пројекта

	
	
	
	
	
	
	Поч.
	Крај
	

	1
	Реконструкција Позоришта „Бора Станковић“
	Изградња зграде Позоришта и уградња потребне опреме 
	Град Врање
	120,0
	Буџет: 60,0
	2013.
	2016.
	Завршена I фаза , у току реализација II фазе

	
	
	
	
	
	Буџет РС: 25,0
	
	
	

	
	
	
	
	
	Донације : 8,0
	
	
	

	
	
	
	
	
	Задуживање:  7,0    
	
	
	

	
	
	
	
	
	Други изв.: 28,0
	
	
	

	2
	Асфалтирање путева у сеоским МЗ
	Рехабилитација путних праваца у дужини од 49км 
	Град Врање
	380,0
	Буџет: 60,0
	2015.
	2015.
	Планска документацција делимично урађена, део у изради

	
	
	
	
	
	Буџет РС: 
	
	
	

	
	
	
	
	
	Донације : 
	
	
	

	
	
	
	
	
	Задуживање: 320,0
	
	
	

	
	
	
	
	
	Други изв.: 
	
	
	

	3
	Изградња комуналне инфраструктуре у индустријској зони „Бунушвац“
	Повезивање индустријске зоне са коридором 10 , изградња саобраћајне и канализационе инфраструктуре у Зони. 
	Град Врање
	600,0
	Буџет: 200,0
	2014.
	2020.
	Планска документација урађена, потребно да Република одобри средства


	
	
	
	
	
	Буџет РС : 100,0
	
	
	

	
	
	
	
	
	Донације: 100,0
	
	
	

	
	
	
	
	
	Задуживање: 100,0
	
	
	

	
	
	
	
	
	Други изв.:
	
	
	

	4
	Изградња постројења за прераду отпадих вода
	Фабрика за прераду отпадних вода ће омогућити уклањање нечистоћа из воде која се испушта из кућних, индустријских и пословних објеката као и површинског одвода 
	Град Врање
	3.000,0
	Буџет: 27,0
	2014.
	2018.
	Урађена планска документација, средства су обезбеђена из ИПА фонда и републичког буџета 

	
	
	
	
	
	ИПА фонд: 2.640,0
	
	
	

	
	
	
	
	
	Буџет РС: 333,0
	
	
	

	
	
	
	
	
	Задуживање:
	
	
	

	
	
	
	
	
	Други извори: 
	
	
	



  
4.  Процене примања и издатака буџета града Врања за буџетску годину и наредне две фискалне године

У јеку расправе о нацрту Закона о финансирању локалне самоуправе као и стању јавних финансија на републичком нивоу, без Упутства Министарства финансија, велики је изазов извршити поуздану пројекцију прихода Града за буџетску 2016. и наредне две године. Последњом пореском реформом (јун 2013.) смањена је стопа пореза на зараде са 12,0% на 10,0% и подигнут неопорезиви износ са 8.667 на 11.000 динара што је за последицу имало смањење прилива у буџет од 80 милиона динара само у другом полугодишту 2013-те године и 43 милиона у првом полугођу 2014-те у односу на исти прериод претходне године, а сличан тренд се наставља и у 2015. Години.. Такође порез на приходе од непокретности који је годинама био стабилан извор финансирања је постао приход Републике и по том основу Град губи 20-25 милиона динара годишње. Накнада за коришћење грађевинског земљишта која је годишње доносила 50-55 милиона динара је укинута а као компензација остављен је простор локалним самоуправама да кроз порез на имовину надомести део изгубљених прихода, међутим порез на имовину нема толики фискални капацитет. 
Што се тиче примања од задуживања град Врање је у оквирима које прописује Закон о јавном дугу, али је потребно наставити са јасном политиком управљања јавним дугом. Због тога је потребно да само они капитални пројекти који су кључни за функционисање и развој Града буду финансирани из кредита. Уколико се не десе нека изразито позитивна дешавања на страни прихода такво стање ће бити све до краја 2016. године када се завршава отплата највећих кредита.   
У наредној табели приказана је процена прихода и примања за 2016. годину са пројекцијама за 2017. и 2018. годину.           

Табела - Пројекција обима и структуре буџетских прихода у периоду од 2016-2018.године
	Класа/Категорија/Група
	ВРСТЕ ПРИХОДА И ПРИМАЊА
	 План за 2015.  
	 План за 2016.  
	 Пројекција за 2017.  
	 Пројекција за 2018.  

	
	
	
	
	
	

	1
	2
	3
	4
	5
	6

	 
	Пренета средства из претходне године
	76.143
	35.000
	35.000
	35.000

	700000
	ТЕКУЋИ ПРИХОДИ 
	2.118.080
	1.940.567
	1.999.662
	2.051.135

	710000
	ПОРЕЗИ
	1.285.700
	1.198.330
	1.234.279
	1.265.135

	711000
	ПОРЕЗ НА ДОХОДАК, ДОБИТ И КАПИТАЛНЕ ДОБИТКЕ
	930.800
	884.260
	910.787
	933.557

	713000
	ПОРЕЗ НА ИМОВИНУ
	210.600
	200.070
	206.072
	211.223

	714000
	ПОРЕЗ НА ДОБРА И УСЛУГЕ
	64.300
	64.000
	65.920
	67.568

	716000
	ДРУГИ ПОРЕЗИ
	80.000
	50.000
	51.500
	52.787

	730000
	ДОНАЦИЈЕ И ТРАНСФЕРИ
	460.630
	400.000
	413.000
	423.300

	732000
	ДОНАЦИЈЕ ОД МЕЂ. ОРГАНИЗАЦИЈА
	0
	1.000
	1.000
	1.000

	733000
	ТРАНСФЕРИ ОД ДРУГИХ НИВОА ВЛАСТИ
	460.630
	400.000
	412.000
	422.300

	740000
	ДРУГИ ПРИХОДИ
	368.750
	339.237
	349.383
	359.700

	741000
	ПРИХОДИ ОД ИМОВИНЕ
	180.750
	171.712
	176.863
	181.285

	742000
	ПРИХОДИ ОД ПРОДАЈЕ ДОБАРА И УСЛУГА
	119.500
	113.525
	116.930
	119.854

	743000
	НОВЧАНЕ КАЗНЕ И ОДУЗЕТА ИМОВИНСКА КОРИСТ
	27.000
	28.000
	28.840
	29.561

	744000
	ДОБРОВОЉНИ ТРАНСФЕРИ ОД ФИЗИЧКИХ И ПРАВНИХ ЛИЦА
	1.000
	1.000
	1.000
	1.000

	745000
	МЕШОВИТИ И НЕОДРЕЂЕНИ ПРИХОДИ
	40.500
	25.000
	25.750
	28.000

	770000
	МЕМОРАНДУМСКЕ СТАВКЕ ЗА РЕФУНДАЦИЈУ РАСХОДА
	3.000
	3.000
	3.000
	3.000

	800000
	ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ
	21.300
	5.000
	1.000
	1.000

	900000
	ПРИМАЊА ОД ЗАДУЖИВАЊА И ПРОДАЈЕ ФИНАНСИЈСКЕ ИМОВИНЕ
	357.250
	100.000
	100.000
	100.000

	7+8+9
	ТЕКУЋИ ПРИХОДИ И ПРИМАЊА ОД ЗАДУЖИВАЊА И ПРОДАЈЕ ФИН. ИМОВИНЕ
	2.496.630
	2.045.567
	2.100.662
	2.152.135

	3+7+8+9
	ПРЕНЕТА СРЕДСТВА, ТЕКУЋИ ПРИХОДИ И ПРИМАЊА
	2.572.773
	2.080.567
	2.135.662
	2.187.135

	 
	ПРИХОДИ И ПРИМАЊА ИНДИРЕКТНИХ КОРИСНИКА БУЏЕТА ИЗ ОСТАЛИХ ИЗВОРА
	136.519
	137.000
	140.000
	143.000

	3+7+8+9+ Сред. Буџ. Корис. из осталих извора
	УКУПНИ ПРИХОДИ И ПРИМАЊА
	2.709.292
	2.217.567
	2.275.662
	2.330.135


5. Обим средстава који може да садржи предлог финансијског плана буџетског корисника за буџетску годину, са пројекцијама за наредне две фискалне године

Предлози финансијских планова буџетских корисника у 2016. години попуњавају се на основу достављеног обима средстава од стране Секретаријата за финансије и привреду. Од буџетских корисника се очекује да одговорно и у складу са својим потребама, као и могућностима укупног буџетског оквира, делотворно распореде предложени обим средстава по програмима, текућим активностима и пројектима. Укупан збир предлога не сме да прелази укупан предложени обим средстава додељен буџетском кориснику. Уколико се услед доношења нових прописа укаже потреба за активностима, односно услугама који нису постојали у буџетима претходних година, а изискују повећање финансијских средстава потребних за њихову реализацију, буџетски корисник је у обавези да у оквиру садржаја програма, односно текућих активности или пројекта, детаљно образложи да се ради о новим активностима, односно услугама за које је потребно обезбедити средства изнад лимита утврђених овим Упутством. Уколико корисник има потребе за додатним програмима, текућим активностима и/или пројектима, чије остварење премашује износ предложеног обима буџетских средстава, посебно ће те програме/текуће активности/пројекте исказати као захтев за додатно финансирање програма/текуће активности/пројекта.
               У процесу планирања средстава мора се поштовати исказивање прихода и примања, односно расхода и издатака на основу система јединствене буџетске класификације, у складу са стандардним класификационим оквиром утврђеним у Правилником о стандардном класификационом оквиру и контном плану за буџетски систем (Службени гласник РС, бр. 20/07, 37/07, 50/07, 63/07, 25/08, 50/08, 3/09, 26/09, 37/09,64/09, 110/09, 11/10, 31/10, 40/10, 53/10, 101/10, 10/11, 103/2011, 10/2012, 18/2012, 95/2012, 99/2012, 22/2013, 48/2013, 61/2013, 63/2013, 106/2013, 120/2013, 20/2014, 64/2014, 81/2014, 117/2014, 128/2014, 131/2014, 32/2015, 59/2015 и 63/2015). Планирање, извршавање и контрола финансијског плана буџетског корисника вршиће се на шестом нивоу економске класификације. Предложени износи средстава исказују се у апсолутним износима, с тим што задње три цифре морају бити нуле.
Приликом планирања предлога финансијског плана треба имати у виду следеће параметре:
-	износ средстава потребних за исплату плата планира се на основу постојећег броја извршилаца, према утврђеним коефицијентима и важећој основици за обрачун плате без увећања у априлу и октобру 2016. године. Уколико у Упутству Министарства финансија буду предвиђене промене нивоа зарада у 2016. години, Секретаријат ће благовремено обавестити све кориснике буџетских средстава о потребном усклађивању. Одлуком о буџету се не врши одобравање новог запошљавања. У том смислу, сви захтеви за зараде евентуалних новозапослених достављају се у табели додатна средства са детаљним образложењем и са одобрењем налдежних министарстава за ново запошљавање односно надлежне Комисије у складу са Уредбом о поступку за прибављање сагласности за ново запошљавање и додатно радно ангажовање код корисника јавних средстава (Сл гл. РС бр.. 113/2013, 21/2014, 66/2014, 118/2014, 22/2015 i 59/2015) 
· У оквиру осталих расхода са групе конта 41 не могу се планирати исплате награда и бонуса предвиђених посебним и појединачним колективним уговорима, осим јубиларних награда за запослене који ће то право стећи у 2016. години, као ни награде и бонусе који према међународним критеријумима представљају нестандардне, односно нетранспарентне облике награда и бонуса. 
· Износ средстава потребних за социјална давања запосленима (економска класификација 414) односе се на исплату накнада за одсуствовање са посла (боловање) и исплату отпремнина. Потребно је навести планирани број запослених (сачинити списак лица) који ће у току 2016. године остварити право на отпремнину и исказати потребу у средствима за исплату отпремнине. Такође, потребна средства увећати за заостале отпремнине из претходне године уколико постоје.
· износ средстава за јубиларне награде (416) се мора прецизно и одговорно планирати код свих буџетских корисника. Потребно је да сваки буџетски корисник, у образложењу наведе списак запослених који ће у 2016. години остварити право на јубиларну награду као и потребне износе. Оним запосленима за које се у току 2016. године испостави да имају право на јубиларну награду а не налазе се на списку биће, након приложене потребне документације, исплаћена јубиларна награда, с тим што ће се за тај износ умањити средства на другим контима у оквиру финансијског плана буџетског корисника.
· у оквиру групе конта 42 треба сагледати могућност уштеде, пре свега, у оквиру економских класификација 422 – Трошкови путовања, 423 – Услуге по уговору и 424 – Специјализоване услуге, а настојати да се не угрози извршавање сталних трошкова (421 – Стални трошкови).  Износ средстава за сталне трошкове (економска класификација 421) планира се на основу шестомесечног извршења ових расхода у 2015. години и очекиваног нивоа сталних трошкова до краја године, увећан за пројектовану инфлацију за 2016. годину. Поред тога, сви буџетски корисници који су потписали репрограм дуговања са ЕПС-ом у оквиру својих предлога финансијских планова обухватају преостале рате из репрограма. С обзиром на последње поскупљење електричне енергије и осталих енергената  апелује се на све буџетске кориснике да осветљење, клима уређаје и грејна тела користе максимално рационално. 
Како би се оствариле значајне уштеде у трошковима провизије свим буџетским корисницима се препоручује да налоге за пренос средстава подносе код локалне филијале Управе за трезор до 11:00 часова како би се осигурао обрачун у РТГС систему Народне банке Србије до 14:00 часова и тиме провизија била наплаћена по најнижој тарифи. Такође је потребно да се приликом преноса средстава за плате, дневнице, и остала лична примања запослених на рачуне у пословним банкама врши пренос на једном збирном налогу по банци а да се списак примаоца са текућим рачунима и износима достави банци на раскњижење. Осим у хитним случајевима буџетски корисници не треба да подносе налоге за плаћање након 14:00 часова. За више о трошковнику Управе за трезор видети www.trezor.gov.rs у одељку Прописи – Тарифе.
Како би се смањила потрошња папира и тонера за штампање у интерној комуникацији што више користити електронску пошту и преносне медије. Налаже се свим буџетским корисницима да оспособе своје званичне е-маил адресе и да свакодневно проверавају пријем електронске поште. Нацрте радних докумената уколико је потребно, штампати на коришћеним папирима или обострано ако постоје техничке могућности.  Такође је потребно размотрити престанак плаћања стручних публикација које нису од есенцијалне важности за рад запослених, као и престанак плаћања чланарина у удружењима и савезима које нису неопходне за рад буџетских корисника.
Угоститељске услуге и трошкове репрезентације, као чисте дискреционе расходе, планирати уз максималну штедњу и одговорношћу према пореским обвезницима који издвајају значајна средства из својих кућних буџета за функционисање органа Града.  
· Средства за текуће одржавање опреме и објеката (425) планирају се по приоритетима. 
-	Износ субвенција у 2016. години треба планирати највише до износа који је опредељен буџетом за текућу годину. 
-	Остали расходи (група конта 48) планирају се највише у износу који је опредељен Одлуком о  буџету града Врања за 2015. годину („Службени гласник града Врања“, број 28/14 и 12/15)
-	Набавку административне опреме и других основних средстава за редован рад који се не сматрају капиталним инвестицијама у смислу вишегодишњих пројеката, потребно је планирати уз максималне уштеде – само за набавку неопходних средстава за рад. Неће се извршити плаћање из буџета Града за набавку опреме која није планирана финансијским планом на почетку године и није прецизно наведена у образложењу. Приликом планирања набавке информисати се о свим алтернативним изворима финансирања као што су конкурси и фондови међународних организација, републичких органа и других донатора.  Финансирање набавке неопходне опреме вршити из буџета Града уколико су исцрпљене све могућности финансирања из донација, спонзорства и сопствених прихода.
- 	У складу са чланом 54. став 3. Закона сви буџетски корисници могу преузети обавезе по уговору само за капиталне пројекте у складу са предвиђеним средствима из прегледа планираних капиталних издатака буџетских корисника за текућу и наредне две буџетске године у општем делу буџета за текућу годину. Сходно наведеном, буџетски корисници који планирају реализацију капиталних пројеката  морају доставити списак капиталних пројеката са процењеном вредношћу на прописаним обрасцима – Табела 6. Преглед капиталних пројеката за период од 2016-2018. године, како би након разматрања, били уврштени у План капиталних инвестиција. Градско веће доноси закључак о капиталним пројектима који ће бити наведени у општем делу Одлуке о буџету града Врања. Овакво Законско решење је уведено са циљем да се спречи самовољност руководиоца буџетских корисника приликом преузимања обавеза за капиталне пројекте без одобрења надлежног извршног органа. Да подсетимо, капиталним пројектима се сходно Одлуци о доношењу смерница за ревизију капитално инвестиционог Плана („Службени гласник града Врања“ бр. 2/12) сматрају инвестиције веће од 50.000 € у динарској противвредности. За сва остала улагања у основна средства захтев се подноси на прописаним обрасцима у оквиру програмске активности  у којој су исказани сви расходи за функционисање органа, посебног пројекта уколико је од већег значаја за буџетског корисника или захтева за додатна средства уколико лимитом одобреним од стране Секретаријата за финансије недостају средства. 
· Расходи који се финансирају из сопствених и осталих прихода корисника морају бити у висини процењених сопствених прихода, односно мора постојати равнотежа између планираних прихода и расхода, тако да расходи не могу бити ни већи, ни мањи од пројектованих прихода из сопствених и осталих прихода. За кориснике је исказивање расхода који се финансирају из других извора који нису буџетски (сопствени приходи, донације и слично), посебно важно, с обзиром да су у складу са Законом, предвиђене  посебне апропријације у Одлуци о буџету из наведених износа прихода. Услов за коришћење остварених сопствених прихода за одређену намену, биће да је расход планиран у буџету. С обзиром на смањену пројекцију прихода буџетски корисници ће неминовно морати да недостајућа средства за финансирање обезбеђују из осталих извора. Препоручује се свим буџетским корисницима да редовно прате и пријављују пројекте на основу конкурса које расписују надлежна министарства, фондови и међународне организације. Како би запослени могли да адекватно припремају предлоге пројеката за ванбуџетско финансирање и повећају шансе за одобрење истих, потребно је да темељно проуче приручнике за припрему пројеката који се финансирају из фондова Европске уније, амбасада, и других међународних организација . Приручици[footnoteRef:2] су лако доступни на интернету а већина њих се може бесплатно преузети са званичног веб сајта Сталне конференције градова и општина (СКГО) и сајта http://lokalnirazvoj.rs/centar-znanja.html. Такође буџетски корисници се могу консултовати са Канцеларијом за локални економски развој која има доста искуства у писању и реализацији пројеката који су финансирани из републичких фондова и међународних донација. [2:  Приручник за припрему пројеката из средстава ИПА линк: http://www.suk.gov.rs/dotAsset/7306.pdf , Приручник за израду логичке матрице, линк: http://suk.gov.rs/dotAsset/7310.pdf Припрема пројеката у складу са процедурама европске комисије, СКГО – програм Ексчејнџ.] 

-	Уколико се не може проценити тачан износ очекиваног прихода из појединог извора, тада ће се он означити са 1.000 динара. То правило ће важити и за планирање расхода који ће се извршавати уколико се дати приход оствари.
Избор између програма, текућих активности и пројеката вршиће се уз помоћ принципа ефективности, ефикасности и економичности трошења буџетских средстава, али и мерила која одражавају развојне приоритете и стратешке циљеве града за период 2016 - 2018. године. Градско веће ће се изјашњавати о поднетим предлозима финансијских планова и програмима рада у процесу утврђивања предлога Одлуке о буџету града Врања за 2016. годину. 
У складу са чланом 40. Закона, Секретаријат за финансије и привреду је одредио трогодишње лимите за све буџетске кориснике који представљају највиши износ предлога финансијских планова.  Сви буџетски корисници су у обавези да се придржавају утврђених лимита приликом израде предлога финансијских планова. Уколико одређени лимит није довољан за реализацију планираних програма и активности у 2016. години, буџетски корисник подноси Захтев за додатна средства на обрасцу Табела 4. - Захтев за додатна средства са детаљним образложењем и извором финанансирања из кога ће се финансирати додатне активности. О захтевима за додатним средствима одлучује Градско веће на предлог Секретаријата за финансије и привреду. У предстојећој табели дат је трогодишњи обим средстава који може да садржи предлог финансијског плана за буџетску годину, са пројекцијама за наредне две фискалне године:
Табела – Лимити укупних расхода и издатала по корисницима за период 2016.– 2018. године      
                                                                                                                                                                 У 000 дин
	Раздео
	Глава
	Функција
	Програмска класификација
	Опис
	2015
	2016
	2017
	2018

	1
	2
	3
	 
	4
	5
	6
	7
	8

	1
	1
	110
	 
	СКУПШТИНА ГРАДА
	27.443
	26.000
	26.000
	26.000

	 
	 
	 
	 
	УКУПНО РАЗДЕО 1
	27.443
	26.000
	26.000
	26.000

	2
	1
	111
	 
	ГРАДСКО ВЕЋЕ И ГРАДОНАЧЕЛНИК
	37.984
	37.000
	37.000
	37.500

	 
	 
	 
	 
	УКУПНО РАЗДЕО 2
	37.984
	37.000
	37.000
	37.500

	3
	1
	330
	 
	ГРАДСКО ЈАВНО ПРАВОБРАНИЛАШТВО - РАЗДЕО 3
	13.351
	11.000
	11.500
	12.000

	 
	 
	 
	 
	УКУПНО РАЗДЕО 3
	13.351
	11.000
	11.500
	12.000

	4
	1
	130
	 
	ГРАДСКА УПРАВА
	808.561
	799.400
	766.000
	760.000

	 
	 
	 
	1101
	ПРОГРАМ 1: ЛОКАЛНИ РАЗВОЈ И ПРОСТОРНО ПЛАНИРАЊЕ
	27.000
	25.000
	5.000
	10.000 

	 
	 
	 
	1101-П1
	Пројекат: Експропријација земљишта за потребе Фабрике за прераду отпадних вода и заобилазнице до индустријске зоне Бунушевац
	27.000
	25.000
	0
	0

	 
	 
	 
	 
	 Експропријација
	 
	 
	5.000
	10.000 

	 
	 
	 
	1501
	ПРОГРАМ 3: ЛОКАЛНИ ЕКОНОМСКИ РАЗВОЈ
	57.540
	37.600
	35.400
	67.900

	 
	 
	 
	1501-0002
	Програмска активност: Унапређење привредног амбијента - КЛЕР
	340
	300
	500
	500

	 
	 
	 
	1501-0003
	Програмска активност: Подстицаји за развој предузетништва - КЛЕР
	12.000
	10.000
	12.000
	16.000

	 
	 
	 
	1501-0004
	Програмска активност: Одржавање економске инфраструктуре - СЛОБОДНА ЗОНА
	6.900
	6.900
	6.900
	6.900

	 
	 
	 
	1501-0005
	Програмска активност: Финансијска подршка локалном економском развоју - КЛЕР
	300
	400
	1.000
	2.900

	 
	 
	 
	1501-П1
	Пројекат: Стручна пракса 2015 - КЛЕР
	38.000
	20.000
	15.000
	41.600

	 
	 
	 
	 
	 
	 
	 
	 
	 

	 
	 
	 
	701
	ПРОГРАМ 7 - ПУТНА ИНФРАСТРУКТУРА
	7.400
	5.000
	0
	0

	 
	 
	 
	0701-П1
	Пројекат: Увођење видео надзора у центру Града 
	7.400
	5.000
	0
	0

	 
	 
	 
	 
	 
	 
	 
	 
	 

	 
	 
	 
	901
	ПРОГРАМ 11: СОЦИЈАЛНА И ДЕЧЈА ЗАШТИТА
	57.681
	54.200
	51.300
	50.500

	 
	 
	 
	0901-0001
	Програмска активност: Социјалне помоћи
	41.742
	41.500
	40.500
	39.500

	 
	 
	 
	 
	Функција: Болест и инвалидност - БОРЦИ
	3.834
	3.500
	2.500
	1.500

	 
	 
	 
	 
	Функција: Породица и деца - ПОРОДИЉЕ, ЂАЦИ
 ПРВАЦИ И ЛАП ЗА ДЕЦУ
	14.869
	15.000
	15.000
	15.000

	 
	 
	 
	 
	Функција: Социјална помоћ некласификована на другом месту- ПРЕВОЗ , ОДЛУКЕ ГВ, ИЗБЕГЛИЦЕ 
	23.039
	23.000
	23.000
	23.000

	 
	 
	 
	 
	 
	 
	 
	 
	 

	 
	 
	 
	0901-0003
	Програмска активност: Подршка социо-хуманитарним организацијама
	5.779
	5.200
	5.300
	5.500

	 
	 
	 
	0901-0005
	Програмска активност: Активности Црвеног крста
	5.300
	5.500
	5.500
	5.500

	 
	 
	 
	0901-П1
	Пројектат: Смањење сиромаштва и унапређење могућности запошљавања маргинализованих и угрожених група становништва са фокусом на ресоцијализацију осуђеника
	1.850
	0
	0
	0

	 
	 
	 
	0901-П2
	Пројекат: Смањење сиромаштва и унапређење могућности запошљавања маргинализованих и угрожених група становништва са фокусом на Ромкиње у Србији
	760
	0
	0
	0

	 
	 
	 
	0901-П3
	Пројекат: Изградња монтажних објеката за трајно решавање смештаја избелих и расељених лица
	2.250
	2.000
	0
	0

	 
	 
	 
	 
	 
	 
	 
	 
	 

	 
	 
	 
	1801
	ПРОГРАМ 12: ПРИМАРНА ЗДРАВСТВЕНА ЗАШТИТА
	11.700
	12.000
	12.500
	14.000

	 
	 
	 
	1801-0001
	Програмска активност: Функционисање установа примарне здравствене заштите
	7.700
	8.000
	8.500
	10.000

	 
	 
	 
	1801-П1
	Пројекат: Суфинансирање вантелесне оплодње
	4.000
	4.000
	4.000
	4.000

	 
	 
	 
	 
	 
	 
	 
	 
	 

	 
	 
	 
	1201
	ПРОГРАМ 13 - РАЗВОЈ КУЛТУРЕ
	16.850
	16.500
	16.500
	16.500

	 
	 
	 
	1201-0002
	Програмска активност: Подстицаји културном и уметничком стваралаштву - КОНКУРСИ, УДРУЖЕЊА, ЦРКВА 
	16.850
	16.500
	16.500
	16.500

	 
	 
	 
	 
	 
	 
	 
	 
	 

	 
	 
	 
	1301
	ПРОГРАМ 14 - РАЗВОЈ СПОРТА И ОМЛАДИНЕ
	78.800
	78.100
	74.000
	75.000

	 
	 
	 
	1301-0001
	Програмска активност: Подршка локалним спортским организацијама, удружењима и савезима
	71.000
	71.600
	72.000
	73.000

	 
	 
	 
	1301-0002
	Програмска активност: Подршка предшколском, школском и рекреативном спорту и масовној физичкој култури
	300
	500
	1.000
	1.000

	 
	 
	 
	1301-0003
	Програмска активност: Одржавање спортске инфраструктуре
	7.500
	6.000
	1.000
	1.000

	 
	 
	 
	 
	 
	 
	 
	 
	 

	 
	 
	 
	602
	ПРОГРАМ 15: ЛОКАЛНА САМОУПРАВА
	551.590
	571.000
	571.700
	523.000

	 
	 
	 
	0602-0001
	Програмска активност: Функционисање локалне самоуправе и градских општина
	377.440
	344.000
	348.700
	354.000

	 
	 
	 
	 
	Функција: Финансијски и фискални послови- 
резерве
	14.000
	20.000
	25.000
	25.000

	 
	 
	 
	 
	Функција: Опште јавне услуге – ТРОШКОВИ
 ФУНКЦИОНИСАЊА ГРАДСКЕ УПРАВЕ
	309.890
	309.000
	313.200
	318.000

	 
	 
	 
	 
	Функција: Цивилна одбрана - ПРЕВЕНТИВНА 
ЗАШТИТА ОД ПРИРОДНИХ НЕПОГОДА
	48.700
	10.000
	5.000
	5.000

	 
	 
	 
	 
	Функција: Друмски саобраћај - ПРОГРАМ 
УНАПРЕЂЕЊА БЕЗБЕДНОСТИ САОБРАЋАЈА
	4.850
	5.000
	5.500
	6.000

	 
	 
	 
	0602-0003
	Програмска активност: Управљање јавним дугом
	137.550
	195.000
	200.000
	150.000

	 
	 
	 
	0602-0006
	Програмска активност: Информисање
	34.000
	30.000
	20.000
	16.000

	 
	 
	 
	0602-0008
	Програмска активност: Програми националних мањина
	2.600
	2.000
	3.000
	3.000

	4
	2
	180
	 
	ГРАДСКА ОПШТИНА ВРАЊСКА БАЊА
	86.881
	85.000
	86.000
	88.000

	4
	3
	160
	 
	МЕСНЕ ЗАЈЕДНИЦЕ
	40.627
	30.000
	32.000
	32.000

	4
	4
	150
	 
	КАНЦЕЛАРИЈА ЗА МЛАДЕ
	220
	250
	312
	335

	4
	5
	421
	 
	ФОНД ЗА РАЗВОЈ ПОЉОПРИВРЕДЕ
	28.500
	28.500
	28.000
	30.000

	4
	6
	474
	 
	РАЗВОЈНИ ФОНД
	324.301
	105.000
	160.000
	168.000

	4
	7
	560
	 
	ФОНД ЗА ЗАШТИТУ ЖИВОТНЕ СРЕДИНЕ
	37.337
	30.000
	30.000
	30.000

	4
	8
	473
	 
	ТУРИСТИЧКА ОРГАНИЗАЦИЈА ВРАЊЕ
	22.932
	15.000
	15.000
	15.000

	4
	9
	473
	 
	ЈП СКИЈАЛИШТА БЕСНА КОБИЛА
	51.582
	30.000
	35.000
	35.000

	4
	10
	620
	 
	ДИРЕКЦИЈА ЗА РАЗВОЈ И ИЗГРАДЊУ
	502.253
	340.100
	390.000
	425.000

	4
	11
	820
	 
	НАРОДНА БИБЛИОТЕКА  "Б.СТАНКОВИЋ"
	31.133
	30.000
	30.400
	31.000

	4
	12
	820
	 
	ПОЗОРИШТЕ "БОРА СТАНКОВИЋ"
	96.611
	60.000
	27.000
	27.500

	4
	13
	820
	 
	НАРОДНИ УНИВЕРЗИТЕТ
	22.378
	22.000
	23.100
	24.000

	4
	14
	820
	 
	ИСТОРИЈСКИ АРХИВ
	24.369
	24.000
	24.300
	25.000

	4
	15
	820
	 
	НАРОДНИ МУЗЕЈ
	17.237
	17.000
	17.500
	18.000

	4
	16
	820
	 
	ШКОЛА АНИМИРАНОГ  ФИЛМА
	6.345
	6.000
	6.100
	6.300

	4
	17
	911
	 
	ПРЕДШКОЛСКО ОБРАЗОВАЊЕ
	322.425
	315.000
	317.000
	325.000

	4
	18
	912
	 
	ОСНОВНО ОБРАЗОВАЊЕ
	85.352
	85.000
	87.000
	88.000

	4
	19
	920
	 
	СРЕДЊЕ ОБРАЗОВАЊЕ
	52.777
	52.000
	54.000
	56.000

	4
	20
	960
	 
	РЕГИОНАЛНИ ЦЕНТАР ЗА ТАЛЕНТЕ
	3.919
	3.800
	3.900
	4.000

	4
	21
	90
	 
	ЦЕНТАР ЗА СОЦИЈАЛНИ РАД
	27.823
	27.917
	28.500
	29.000

	4
	22
	10
	 
	ЦЕНТАР ЗА РАЗВОЈ ЛОКАЛНИХ УСЛУГА СОЦИЈАЛНЕ ЗАШТИТЕ 
	35.308
	35.000
	36.500
	37.000

	 
	 
	 
	 
	УКУПНО РАЗДЕО 4
	2.628.871
	2.140.967
	2.198.012
	2.251.135

	5
	1
	330
	 
	ЗАШТИТНИК ГРАЂАНА
	1.643
	1.600
	1.650
	1.700

	 
	 
	 
	 
	УКУПНО РАЗДЕО 5
	1.643
	1.600
	1.650
	1.700

	 
	 
	 
	 
	УКУПНА БУЏЕТСКА СРЕДСТВА
	2.709.292
	2.216.567
	2.274.162
	[bookmark: _GoBack]2.328.335



У складу са чланом 41. став 3. Закона о буџетском систему, стручној служби за израду буџета следећи индиректни корисници ће доставити непосредно своје предлоге према овом упутству: Јавна предузећа (Дирекција, Управа Бање, Скијалиште „Бесна Кобила“), предузеће „Слободна зона“, Месне заједнице, Предшколска установа „Наше Дете“, Фондови и Туристичка организација. Сви остали индиректни корисници подносе предлоге финансијских планова својим надлежним директним корисницима. Индиректни корисник буџетских средстава од кога стручна служба у органу управе надлежном за финансије непосредно тражи податке из овог упутства, одговоран је за његово достављање тој служби у прописаном року.
Средства за издатке за основне и средње школе и Центар за социјални рад, који су индиректни корисници буџета Републике Србије, у захтевима се исказују на економској класификацији 463 – Трансфери осталим нивоима власти. Истовремено, за ове кориснике достављају се и сводни подаци исказани према врстама расхода у табелама 1, 2. 3. и 4. који су садржани у износу исказаном на економској класификацији 463.
Пројекти и манифестације у култури се финансирају на основу Правилника о начину, мерилима и критеријумима за избор пројекта из области културе и уметности који се финансирају и суфинансирају из буџета града Врања  („Службени гласник града Врања“ бр. 17/2010 од 05.07.2010.) 
Социо-хуманитарне организације (МНРО, Удружење параплегичара, МОГИН, Црвени Крст, СУБНОР, и остала удружења са седиштем на територији Врања) подносе своје предлоге након расписивања јавног конкурса за финансирање или суфинансирање програма и пројеката из области друштвеног и хуманитарног рада које расписује Градско веће у складу са Правилником о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада објављеног у Службеном гласнику града Врања бр. 22/2012 од 09.07.2012. године. Пријаве се подносе на прописаним обрасцима а јавни конкурс се објављује у Службеном гласнику града Врања, најмање једном медију – штампани локални медиј или регинална телевизија, и на званичној интернет презентацији Града. Социо-хуманитаарне организације су дужне да након реализације одобреног програма односно пројекта сачине извештај о реализацији.
Финансирање медија од локалног и регионалног значаја вршиће се путем јавног конкурса у складу са Законом о јавном информисању и медијима.
Буџетски корисник не попуњава податке односно не планира расходе за субвенције, буџетску резерву, солидарну стамбену изградњу, изборе и рад политичких странака.
Предлог за израду финансијског плана за 2016. годину састоји се од:  
· Табеле 1. - Програм 
· Табеле 2. - Програмска активност 
· Табеле 3. - Пројекат
· Табеле 4. - Захтев за додатна средства – програмска активност/пројекат
· Табеле 5. - Плате и број запослених 
· Табеле 6. - Преглед капиталних пројеката за период од 2016-2018. године 
· Писано образложење за сваки појединачни захтев рашчлањено по контима.

Директни корисник буџетских средстава одговоран је за благовремено достављање овог упутства и табела индиректним корисницима буџетских средстава у њиховој надлежности, као и за прикупљање финансијских планова индиректних корисника буџетских средстава, и њихово обједињавање. Тако обједињени финансијски планови свих индиректних корисника буџетских средстава достављају се такође у прописаном року.
Буџетски корисник доставља предлог финансијског плана расхода за 2016. годину у форми која подразумева насловну страну са називом и адресом буџетског корисника и податке достављене у прописаним табелама и на начин како је то утврђено овим упутством. 
Потребно је у писаном делу истаћи специфичности и потешкоће које су биле везане за реализацију финансијских планова у претходној години како би се избегле одређене грешке у будућности. 
Буџетски корисник је дужан и да пружи процену ефеката нових политика и инвестиционих приоритета града. Поготово оних који се одражавају на његов рад и финансирање. Ово је важан сегмент комуникације буџетских корисника, Секретаријата за финансије и привреду и Градског већа.

6. Напомене у вези са попуњавањем прописаних образаца 

Све табеле морају се доставити у штампаном облику. Штампане табеле морају имати печат и потпис функционера директног корисника буџетских средстава. Буџетски корисници који немају услова за попуњавање аутоматизованих образаца, могу попунити бланко обрасце (без падајујћих менија и формула) који се такође налазе на градском сајту.
За Приликом попуњавања аутоматизованих табела треба водити рачуна о следећем:
· Прво што је потребно урадити јесте да се у Табели 1. - Програм из падајућег менија одабере сектор и програм који се реализује преко буџетског корисника, како би се касније подаци за програмске активности и пројекте аутоматски учитавали.
· У табелама 2. 3. и 4. се у првом делу образаца из падајућих менија подешавају називи прог. активности и шифре функција.
· Уколико у оквиру једног програма буџетски корисник реализује више програмских активности , потребно је да цео „Sheet“ Таб.2. – праграмска активност ископира онолико пута колико има програмских активности. Копирање целог Sheet-a се врши тако што се десним кликом на назив “Sheet“-a отвара падајући мени где треба изабрати опцију „Move or copy“ , након тога отвориће се прозор где у доњем левом углу треба чекирати опцију „Create a copy“.  На исти начин се копирају  „Sheet“-ови за нове пројекте и захтева за додатна средства .
· Како би се поједноставио приказ циљева и индикатора препоручује се буџетским корисницима да за сваку програмску активност/пројекат дефинишу по један циљ и један до највише три индикатора којим ће се мерити остваривање циља. У обрасцима се налазе падајуће листе циљева и индикатора који служе као помоћ буџетским корисницима приликом попуњавања, међутим уколико расположиви циљеви и индикатори изискују значајне утрошке времена и других ресурса за прикупање, буџетски корисници у сарадњи са надлежним директним буџетским корисником и Службом буџета могу дефинисати и друге циљеве односно индикаторе.  
· Приликом попуњавања финансијских плананова у обрасцу се налазе празни редови испод сваке групе конта (411000, 412000, 421000 итд) која се отварају опцијом „Unhide” а непотребна скривају опцијом „Hide“.  Детаљно техничко упутство за попуњавање образаца је приложено уз обрасце на сајту Града. 
· При уношењу износа наводе се само цели динарски износи, без износа пара.
· Не уносе се зарези, односно тачке за одвајање хиљада, с обзиром да су поља форматирана тако да се ови сепаратори аутоматски додељују по уношењу цифре.
· Приликом уношења цифара, треба користити број „0” (нула) са нумеричке тастатуре, а не слово „О” (у том случају рачунар приликом учитавања података не препознаје унос као број).
6.1 Табела 1.  – Програм

· Овај образац попуњава директни буџетски корисник (надлежни орган у Градској управи и чланови градског већа за чије надложности не постоји служба у оквиру Градске управе)
· Након избора сектора и програма аутоматски ће се учитати шифра програма и сврха. Ова опција код бланко образаца није омогућена.  
· У пољу „Основ“ се уносе прописи којима се уређују надлежности буџетског корисника које се тичу конкретног програма.
· У пољу „Опис“ потребно је унети укратко послове односно надлежности које обавља директни буџетски корисник а односе се на изабрани програм, као и индиректне буџетске кориснике који преко својих програмских активности и пројеката доприносе реализацији програма. Такође је потребно навести укупан број корисника/чланова којима буџетски корисници, у оквиру конкретног програма, пружају услуге у току године.  
· У пољу „Одговорно лице за спровођење програма“ се уноси име и презиме члана Градског већа у чијој је надлежности изабрани програм, евентуално руководилац органа у Градској управи уколико изабрани програм није у надлежност ниједног члана Градског већа. 
· Циљеве, индикаторе, листу програмских активности/пројеката и изворе финансирања програма дефинише надлежни директи буџетски корисник, на основу достављених предлога програмских активности и пројеката од стране индиректних буџетских корисника.  
· У пољу „Циљ“ треба изабрати један од понуђених циљева и највише три индикатора из падајућег менија. Циљеви програмских активности и пројеката индиректних буџетских корисника треба да доприносе реализацији циља програма. Циљ програма увек треба да буде унапређење квалитета и квантитета јавних услуга које се пружају локалној заједници а индикатори којима се мери остваривање циља програма укупан број пружених услуга, укупан број корисника, или покривеност насеља/становништва/домаћинстава/корисника јавним услугама које се односе на изабрани програм.      
· У трећем делу директни буџетски корисник приказује списак програмских активности и пројеката које су предложили индиректни буџетски корисници, водећи рачуна о утврђеним лимитима који су дефинисани овим упутством. За исту програмску активност коју реализују више буџетских корисника (као што су установе у култури, образовању, туризму итд...)  треба збирно унети планирани износ који чини збир појединачних износа те програмске активности код индиректних буџетских корисника. 
· Извори финансирања програма се такође приказују збирно на основу предлога индиректних буџетских корисника. У бланко обрасцима листа извора финансирања није доступна те је потребно да за адекватно попуњавање извора финансирања буџетски корисници примењују члан. 8 . Правилника о стандардном класификационом оквиру и контном плану за буџетски систем  ("Сл. гласник РС", бр. 103/2011, 10/2012, 18/2012, 95/2012, 99/2012, 22/2013, 48/2013, 61/2013, 63/2013 - испр., 106/2013, 120/2013, 20/2014, 64/2014, 81/2014, 117/2014, 128/2014, 131/2014, 32/2015, 59/2015 i 63/2015).         
6.2  Табела 2. – Програмска активност
- Овај образац попуњавају сви индиректни буџетски корисници и службе у оквиру Градске управе које директно реализују програмске активности дефинисане у процесу прирпреме буџета за 2015. годину.  
- Како би сви потребни елементи за овај образац у електронском облику били активирани потребно је у табели 1. - Програм изабрати сектор и програм коме припада програмска активност коју реализује буџетски корисник.  
- у пољу „Сврха“ треба навести које потребе становништва задовољава буџетски корисник кроз изабрану програмску активност (разлог постојања).  
- у пољу „Основ“ треба навести прописе који се односе на конкретну програмску активност и буџетског корисника
- у пољу „Опис“ треба укратко навести које јавне услуге пружа буџетски корисник у оквиру изабране програмске активности и ко су корисници тих јавних услуга, такође је потребно навести, за програмске активности у оквиру којих се планирају средства за функционисање буџетског корисника, за које намене се предвиђају средства у буџету Града ( расходи за плате, сталне трошкове, трошкове путовања, текуће одржавање и сл.)
- У пољу „Одговорно лице за спровођење програмске активности“ треба навести име и презима руководица индиректног буџетског корисника односно руководиоца службе у оквиру градске управе која директно реализује програмску активност.
-   У пољу „Циљ“ треба дефинисати циљеве који су у директној вези са циљем програма. Неопходно је да индиректни буџетски корисници, за исту програмску активност, заједно са директним буџетским корисником дефинишу циљ и индикатор/е који ће се пратити код свих индиректних буџетских корисника. За установе у култури, с обзиром на различите делатности, препоручује се дефинисање индикатора који су заједнички за све буџетске кориснике нпр. процењени број посетилаца/корисника услуга у култури у току године или број планираних културних манифестација. За усанове у образовању приликом дефинисања циљева и индикатора треба водити рачуна о надлежностима локлане самоуправе према Закону о основама система образивања и васпитања, а то је пре свега обезбеђивање услова за функционисање установа, те је потребно дефинисати циљеве и индикаторе којима се мери успешност локалне самоуправе у обезбеђивању услова за нормално функционисање установа у образовању (нпр. број решења санитарних инспекција о хитној санацији објеката, укупан број дана у школској години у којој школе нису радиле, укупан број дана у којима су рачуни школа били у блокади, број постојећих рампи за кретања ученика са инвалидитетом у односу на потребан број итд). За буџетске кориснике који се баве управљањем комуналном и саобраћајном инфраструктуром непходно је дефинисати једноставне циљеве као што је нпр. „унапређење квалитета саобраћајне инфраструктуре" и индикаторе као што су нпр. укупан планирани број км за асфалтирање или одржавање у току године. На исти начин дефинисати циљеве и индикаторе за канализациону/водоводну мрежу (број новоизграђених метара), за јавну расвету (дужина новоизграђене јавне расвете или % штедљивих светиљки у односу на укупан број)  , одржавање јавних површина ( површина у м2 која се одржава ) итд. 
-    У трећем делу се уносе појединачни расходи буџетског корисника за трогодишњи период. Испод сваке групе конта (411000, 412000, 421000 итд) се налазе празни редови који се опцијом „Unhide“ отварају за попуњавање расхода на шетоцифреном нивоу . У аутоматизованим обрасцима је унета листа конта из Контног плана за буџетски систем, док у бланко обрасцима та опција није омогућена. 

6.3 Табела 3 - Пројекат

· Овај образац попуњавају сви индиректни буџетски корисници и службе у оквиру Градске управе које директно реализују предложени пројекат. С обзиром да су пројекти у истој хијерархијској равни са програмским активностима потребно је направити јасну разлику између њих. Наиме, на програмске активности се алоцирају расходи буџетских корисника који настају услед обављања послова и процедура које се спроводе континуирано сваке године током целе године, док на пројекате алоцирају расходи за послове који се раде у одређеном временском периоду у току године и то не сваке године. Други критеријум је важност неке инвестиције, манифестације или заједничке реализације пројеката са међународним организацијама или републичким нивоом власти за буџетског корисника које треба посебно исказати у буџету, како би се боље вршила реализација и мониторинг пројекта уз већу транспарентност. Појединачне пројекте релативно мале вредности у односу на укупан финансијски план буџетског корисника, не треба исказивати посебно већ збирно у оквиру програмске активности чији је опис сличан описима тих пројеката.  
· Како би сви потребни елементи за овај образац у електронском облику били активирани потребно је у табели 1. - Програм изабрати сектор и програм коме припада пројекат који реализује буџетски корисник.  
· У пољу „Шифра пројекта“ поред шифре програма која се аутоматски учитава унети шифру пројекта П1, П2, П3... према приоритетима. Секретаријат за финансије и привреду накнадним шифрирањем пројеката утврђује коначну програмску класификацију за све пројекте у буџету.
· Попуњавање сврхе, основа, описа, циљева, индикатора и финансијског плана пројеката се врши на исти начин као што је описану у одељку 6.2 .


6.4 Табела 4 – Захтев за додатна средства 

   
Захтев за додатна средства пружа директном и индиректном кориснику буџетских средстава могућност да тражи недостајућа средства за финансирање :
· редовних трошкова функционисања и недовршених пројеката из претходне године који се по процени директног корисника буџетских средстава не могу подмирити из оквира предложеног обима буџетских средстава за 2016. годину; 
· нових пројеката по приоритетима чије финансирање се не може подмирити из оквира предложеног обима буџетских средстава за 2016. годину;
· набавку опреме за рад, софтвера и капиталних инвестиција вредности веће од 50.000€ 
· програмских активности и пројеката чије се финансирање планира из других извора, као што су донације, односно трансфери. 
Прво што је потребно урадити приликом попуњавања овог обрасца је одабрати из падајућег менија у другом реду обрасца захтев за додатна средства - програмска активност или пројекат.
За недостајућа средства редовних програмских активности и започетих пројеката није потребно попуњавати циљеве и индикаторе уколико су они већ дефинисани у табелама 2. и 3. 
Примера ради, уколико корисник има три захтева за додатно финансирање – попуњава три Табеле 4, у пољу „Сврха“ наводи разлог подношења захтева (повећање броја запослених, текуће одржавање – кречење, трошкови осигурања итд.) у пољу „Основ“ се наводи пропис, уговор, сагласност надлежног органа или други правни акт који налаже неопходност обезбеђивања додатних средстава. У пољу  „Опис“ укратко навести најважније детерминанте захтева и приоритет у односу на остале захтеве за додатна средства (први, други, трећи … итд)
Копирање захтева за додатна средства се врши на исти начин као што је то објашњено у општим напоменама на почетку одељка 6. 
У писаном образложењу, поред правног основа за извршавање наведеног расхода, потребно је детаљно образложити разлог подношења захтева и  дати аргументацију која би требало да дâ одговоре на следећа питања:
· Да ли постоји потреба;
· На који начин може да буде измирена;
· У чему се огледа приоритет ове потребе у односу на друге.

6.4 Табела 5. – Плате и број запослених

Овај образац попуњавају директни и индиректни буџетски корисници чије се зараде обезбеђују у буџету града Врања. Обрачун зарада мора бити у складу са Законом о платама у државним органима и јавним службама, Законом о привременом уређивању основица за обрачун и исплату плата, односно зарада и других сталних примања код корисника јавних средстава, Уредбом о коефицијентима за обрачун и исплату плата именованих и постављених лица и запослених у државним органима, закључцима Владе РС, закључцима Градског већа и Комисије за спровођење мера у вези са утврђивањем поштовања донетих аката органа града у вези са обрачуном  и исплатом зарада изабраних, именованих, постављених и запослених лица и осталим прописима којима се уређују обрачун зарада код буџетских корисника. 

6.5  Табела 6. - Преглед капиталних пројеката за период од 2016-2018. 

У оквиру Табеле 6. – Преглед капиталних пројеката за период 2016.-2018. године потребно је навести све капиталне пројекте за које постоји реална могућност да се реализују у наредном трогодишњем периоду од стране буџетског корисника. Сходно последњим изменама Закона о буџетском систему није дозвољено преузимати обавезе за реализацију капиталних пројеката који се не налазе у општем делу Одлуке о буџету па је потребно да буџетски корисници наведу шири списак капиталних инвестиција и да у образложењу наведу приоритете за уврштавање у општи део буџета. Ово се посебно односи на јавна предузећа Дирекцију за развој и изградњу града Врања, Управу Бање и Скијалишта „Бесна Кобила“. 

На званичној интернет презентацији града www.vranje.org.rs можете преузети у ексел формату документ под називом „Обрасци за припрему предлога финансијског плана за 2016. годину“ у коме се налазе све потребне табеле за подношење предлога финансијског плана за 2016. годину 

Препоручује се свим буџетским корисницима, како би направили уштеду у папирологији, да приликом попуњавања прописаних образаца, редове са контима која остају празна уклоне опцијом „Hide”. За све додатне информације и техничку помоћ око попуњавања прописаних образаца у електронској форми можете се обратити на телефон Службе буџета 017/402-374. 

